சேய் அணை

சேய் அணை (Sei Dam) இந்தியாவின் இராசத்தான் மாநிலத்திலுள்ள உதய்பூர் மாவட்டத்தில் இருக்கும் கோட்ரா தாலுகாவில் சபர்மதி ஆற்றின் துணை ஆறான  சேய் ஆற்றின் மீது கட்டப்பட்டுள்ளது. ஒரு மண் ஈர்ப்பு அணையான இது சேய் திருப்பிவிடும் அணை என்ற பெயராலும் அழைக்கப்படுகிறது. அணையின் முதன்மை நோக்கம் பாலி மாவட்டத்தில் உள்ள இயவாய் ஆற்றில் உள்ள இயவாய் அணைக்கு திருப்பி விடப்படும் தண்ணீரை சேமிப்பதாகும். 

அணைக்கட்டு பகுதியில் சேய் ஆற்றின் நீர்ப்பிடிப்புப் பகுதி 320 சதுர கிலோமீட்டர்கள் ஆகும். சேய் அணையின் கட்டுமானம் 1977 ஆம் ஆண்டு தொடங்கப்பட்டு 1978 ஆம் ஆண்டு  ரூ. 4.07 கோடி செலவில் நிறைவடைந்தது.

உதய்பூர் நகரத்திலிருந்து உதய்பூர்-பிந்த்வாரா சாலையில் சாலை வழியாக சுமார் 90 கி.மீ தொலைவில் சேரி அணை உள்ளது.

மேற்கோள்கள்

பகுப்பு:இராசத்தான் அணைகள்
பகுப்பு:உதய்ப்பூர் மாவட்டம்